open-index/open-wikipedia-markdown huggingface dataset:
გიგანტების გზა

**გიგანტების გზა** (ირლ. Clochán an Aifir) — ტერიტორია, რომელიც მოიცავს  უძველესი ვულკანური ამოფრქვევის შედეგად წარმოშობილ დაახლოებით 40 000 ბაზალტის სვეტს. მდებარეობს ჩრდილოეთ ირლანდიის ჩრდილო-აღმოსავლეთ სანაპიროზე, ქალაქ ბუშმილსიდან 4,8 კმ-ის მოშორებით. 1986 წელს ტერიტორია იუნესკოს მსოფლიო მემკვიდრეობის სიაში შევიდა, 1987 წელს კი ეროვნულ ბუნებრივ ნაკრძალად გამოცხადდა. სვეტების წვერები ნაფეხურებს წააგავს, რომლებიც ფრიალო კლდეების კალთებიდან ზღვაში უჩინარდებიან. სვეტების უმრავლესობა ექვსკუთხაა, თუმცა ზოგიერთს ოთხი, ხუთი, შვიდი და რვა კუთხეც გააჩნია. უმაღლესი სვეტები 12 მეტრია, ხოლო კლდეების გაქვავებული ლავის სისქე 28 მ. 

ვულკანური სვეტები დაახლოებით 50-60 მლნ წლის წინ, პალეოგენის პერიოდში წარმოიქმნა.

დღეისათვის, გიგანტების გზა ჩრდილოეთ ირლანდიის ყველაზე პოპულარულ ტურისტულ ღირსშესანიშნაობას წარმოადგენს.

## ლეგენდა 
ლეგენდის თანახმად, ფინ მაკქულმა ხიდი იმისთვის გადო, რომ ირლანდიიდან შოტლანდიაში გადასულიყო და იქაურ გოლიათს, ბენანდონერს შებრძოლებოდა. არსებობს ამ ლეგენდის რამდენიმე ვარიანტი, მაგრამ შინაარსი თითქმის ერთნაირია: ვეებერთელა ბენანდონერის დასამარცხებლად ფინმა ეშმაკური ოინი მოიფიქრა და თავის ცოლს, უნას სთხოვა დამხარება. როცა ბენანდონერი „გოლიათების ხიდით“ ირლანდიაში გადმოვიდა, უნა საბანში გახვეულ „მძინარე ბავშვთან“ ფინთან ერთად დახვდა და შოტლანდიელ გოლიათს უთხრა, დაიცადე, ჩემი ქმარი ჯერ შინ არ დაბრუნებულაო. ამის გაგონებამ ბენანდონერი დააფრთხო, ამხელა ბავშვის მამა ალბათ მართლაც ბუმბერაზი იქნებაო. შეშინებული თავის გადასარჩენად შოტლანდიაში გაიქცა და თან ხიდიც დაანგრია.

## გალერეა

Image:Causeway-code poet-4.jpg
Image:Giants_causeway_Antrim.jpg
Image:Giants_boot_Dec2004_SeanMcClean.jpg
Image:giants_causeway_closeup.jpg
Image:The Chimney Stacks, Giants Causeway, County Antrim.jpg
Image:Chaussee geants prismes rouges.jpg
Image:
Image:
Image:

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Giant's Causeway information at the National Trust 
* Causeway Coast And Glens Tourism 
* Formation of basalt columns 
* Landscapes Unlocked 

## სქოლიო
კატეგორია:ჩრდილოეთი ირლანდია
კატეგორია:მსოფლიო მემკვიდრეობის ძეგლები გაერთიანებულ სამეფოში
ამენემჰეტ I-ის დარიგებანი

**ამენემჰეტ I-ის დარიგებანი** — ძველი ეგვიპტის ლიტერატურის ერთ-ერთი საინტერესო ძეგლი. შეადგინა მწერალმა ახტოიმ ფარაონ ამენემჰეტ I-ის სახელით. *ამენემჰეტ I-ის დარიგებანი* ეგვიპტის შუა სამეფოს  (ძვ.წ. 2000-1700) დროინდელი პოლიტიკური ტრაქტატია. ხოტბას ასხამს ფარაონს  — ქვეყნის ერთიანობის აღმდგენელს. მისი კეთილდღეობის ბურჯს. ნაწარმოები მიეძღვნა  ამენემჰეტ I-ის მემკვიდრეს — სენუსერტ I-ს, რომელსაც ფარაონი არიგებს, მოერიდოს ქვეშევრდომთ, რათა მსხვერპლი, როგორც ჩანს, თვით ამენემჰეტ I გამხდარა.

## ლიტერატურა 
კატეგორია:ძველი ეგვიპტე
კაინუუ

**კაინუუ** (შვედ. Kajanaland) – ფინეთის ერთ-ერთი რეგიონი. ესაზღვრება ჩრდილოეთ ოსტრობოტნიის, ჩრდილოეთ კარელიისა და ჩრდილოეთ სავონიის რეგიონები. აღმოსავლეთიდან ესაზღვრება რუსეთის ფედერაცია. ადმინისტრაციული დედაქალაქია კაიაანი.

2005 წლის მონაცემებით, რეგიონის მოსახლეობა 85 000 ადამიანს შეადგენს, მაგრამ ეს რიცხვი სულ უფრო და უფრო მცირდება. კაინუუსათვის დამახასიათებელ ლანდშაფტს წარმოადგენს ტყეებით დაფარული გორაკები, ტბები, ფართო და დაუსახლებელი ტყეები, რომლებიც რეგიონის ტერიტორიის 95%–ს შეადგენს. კლიმატი კონტინენტურია.

რეგიონის ადგილობრივ მოსახლებას მონადირე–მეთევზე სამის ხალხი წარმოადგენდა. XVII საუკუნეში, ფინეთის გენერალ–გუბერნატორმა პერ–ბრაჰემ, მოსახლეობის რაოდენობის გაზრდის მიზნით, რეგიონის მცხოვრებლები ან ვინც მომავალში დასახლდებოდა, ათი წლის განმავლობაში გადასახადებისგან გაათავისუფლა. რეგიონის ფინელი ფერმერებით დასახლება კი მართლაც აუცილებელი იყო, რადგან არეალს აღმოსავლეთიდან დიდი საფრთხე ემუქრებოდა რუსეთის სახით.

რეგიონის მოსახლეობის ამჟამინდელი კლების მიზეზი ტრადიციული სოფლის მეურნეობაა, რომელიც არამომგებიანია. მოსახლეობის მხოლოდ 8%–ია დაკავებული მრეწველობაში.

დედაქალაქ კაიაანის სიახლოვეს მდებარეობს ფინეთის თავდაცვითი ძალების ბაზა.

## იხილეთ აგრეთვე
*ფინეთის რეგიონები
*კაინუუს მუნიციპალიტეტები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
ანდრია მერზლიკინი

**ანდრია ილიას ძე მერზლიკინი** ( დ. 24 მარტი 1973) — რუსი კინოსა და თეატრის მსახიობი.

## ბიოგრაფია 
ანდრია მერზლიკინი დაიბადა 1973 წლის 24 მარტს ქალაქ კოროლიოვში. სკოლის დამთავრების შემდეგ გადაწყვიტა პროფესიად კოსმოსური მანქანათმშენებლობა აერჩია. შედეგად დაეუფლა რადიოტექნიკას, თუმცა ამ მიმართულებით მას არ უმუშავია. 1990-იანი წლების დასაწყისში ქვეყანა ეკონომიკურმა და პოლიტიკურმა კრიზისმა მოიცვა და კოსმოსური მიმდინარეობა გარკვეული დროით მივიწყებულ იქნა. ამიტომ მერზლიკინმა შეცვალა თავის პირვანდელი გადაწყვეტილება და ამიერიდან პროფესიად ეკონომისტობა აირჩია.

პარალელურად სწავლობდა ს. გერასიმოვის სახელობის სახელმწიფო კინემატოგრაფიულ უნივერსიტეტში. სწავლების პერიოდში მონაწილეობა მიიღო მოკლემეტრაჟიან ფილმში „როგორ გავატარე ზაფხული“. თავდაპირველად მერზლიკინი შეუჩნეველი რჩებოდა, თუმცა გარემოება მას შემდეგ შეიცვალა, როდესაც 2003 წელს გამოვიდა გახმაურებული კინოფილმი „ბუმერი“, სადაც დიმონის სახე განასახიერა.

2003-2006 წლებში პერიოდში მერზლიკინმა მრავალრიცხოვან ფილმებსა თუ სერიალებში მიიღო მონაწილეობა. მისი კინოროლებიდან აღსანიშნავია ასევე: „ცხელი ამბები“, „ბუმერი 2“, „დაკარგულები“ და სხვა. 

## ფილმოგრაფია 
* 2003 — ბუმერი 
* 2004 — ანტიბუმერი 
* 2006 — ბუმერი 2
* 2006 — ნადირობა პირანიაზე 
* 2008 — საქანელა
* 2008 — დასახლებული კუნძული
* 2009 — იღბლიანი
* 2009 — ცხელი ამბები
* 2008 — რუსეთი 88
* 2010 — მზით გათანგული 2
* 2010 — ბრესტის ციხე

## რესურსები ინტერნეტში 
* მერზლიკინის ოფიციალური საიტი
* 
* Андрей Мерзликин снимается в кино про войну. ФОТО
* ანდრია მერზლიკინი

კატეგორია:XX საუკუნის რუსი მამაკაცი მსახიობები
კატეგორია:დაბადებული 1973
კატეგორია:დაბადებული 24 მარტი
კატეგორია:XXI საუკუნის რუსი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მეანდრი

მინი|260პქ|ერთ-ერთი მდინარის მეანდრი
**მეანდრი** (ბერძნ. Μαίανδρος — თურქეთის მეტად დაკლაკნილი მდინარის დიდი მენდერესის ძველი სახელწოდება) — ვაკის მდინარის კლაკნილი, რომლის სიმრუდის რადიუსი დამოკიდებულია მდინარის წყლიანობასა და სიჩქარეზე. მეანდრი გეოლოგიურად მდინარის კალაპოტის დეფორმაციაა, რომელიც უმეტესად ვითარდება ვაკის მდინარეების ქვემო დინებებში, იქ სადაც განვითარებულია ნელი დინება.

ჩაღუნული ნაპირი როგორც წესი, ციცაბოა, ხოლო ამობურცული ნაწილი — აღმართია. მეანდრეებს მსოფლიოს მრავალი მდინარე ქმნის. 

საქართველოში დიდ სიგრძეზე მეანდრეებს აჩენს მდინარე იორი.

## ლიტერატურა 
კატეგორია:ეროზია
კატეგორია:მდინარეები
ჩრდილოეთი კარელია

**ჩრდილოეთი კარელია** (; ) — რეგიონი აღმოსავლეთ ფინეთში. ესაზღვრება კაინუუს, ჩრდილოეთ სავონიის, სამხრეთ სავონიის, სამხრეთ კარელიის რეგიონებს, აღმოსავლეთიდან კი რუსეთის ფედერაციას. რეგიონის ფართობი 21 584.41 კმ²–ია, ხოლო მოსახლეობა 166 500 ადამიანი (2009).

რეგიონი შედგება 14 მუნიციპალიტეტისაგან. ადმინისტრაციული ცენტრია ქალაქი იოენსუუ.

## იხილეთ აგრეთვე
*ფინეთის რეგიონები
*ჩრდილოეთ კარელიის მუნიციპალიტეტები

## რესურსები ინტერნეტში
*ოფიციალური ვებ-გვერდი
* Video about travelling in North Karelia
* Pielis.ru – travel information about North Karelia region and City of Joensuu 

კატეგორია:ფინეთის რეგიონები
ჩრდილოეთი სავონია

**ჩრდილოეთი სავონია** (; ) — რეგიონი აღმოსავლეთ ფინეთში. მისი ფართობი 20 366 კმ²–ია, ხოლო მოსახლეობა 249 000 (2009 წ). ფართობის მხრივ, მეხუთეა ფინეთის რეგიონებს შორის, მოსახლეობის რაოდენობის მხრივ კი მეექვსე. ესაზღვრება ფინეთის სხვა, ჩრდილოეთ ოსტრობოტნიის, კაინუუს, ცენტრალური ფინეთისა, ჩრდილოეთ კარელიის და სამხრეთ სავონიის რეგიონებს.

რეგიონი შედგება 20 მუნიციპალიტეტისაგან. უდიდესი ქალაქი და ადმინისტრაციული ცენტრია კუოპიო.

## იხილეთ აგრეთვე 
*ფინეთის რეგიონები
*ჩრდილოეთ სავონიის მუნიციპალიტეტები

## რესურსები ინტერნეტში 
*ოფიციალური ვებ-გვერდი

კატეგორია:ფინეთის რეგიონები
ამენემჰეტ IV

მინი|მარჯვნივ|250პქ|ამენემჰეტ IV
**ამენემჰეტ IV** – ძველი ეგვიპტის  შუა სამეფოს ფარაონი XII დინასტიიდან. ამენემჰეტ III-ის ძე. მეფობდა დაახლოებით ძვ. წ. 1801-1792 წლებში. მემკვიდრეობა თავის ქალიშვილს ნეფრუსებეკს გადასცა.

## ლიტერატურა
კატეგორია:ეგვიპტის მეთორმეტე დინასტიის ფარაონები
ბრი ტენერის მოკლე მეორე სიცოცხლე

**ბრი ტენერის მოკლე მეორე სიცოცხლე** — მწერალ სტეფანი მეიერის 2010 წლის რომანი.

## სიუჟეტი 
წიგნში სიუჟეტი ვითარდება „დაბნელების“ პარალელურად. მასში მოთხრობილია ახალშექმნილ ვამპირთა არმიის ერთ-ერთი წევრის — ბრი ტენერის ამბავი.

ახალშექმნილთა არმია სიეტლში შექმნილი იქნა ვიქტორიას მიერ რათა გაენადგურებინა კალენების ოჯახი, თუმცაღა მათ მარცხი განიცადეს. თავდაპირველად არმია 22 წევრისაგან შედგებოდა, მაგრამ ხანდახან ვამპირები გარბოდნენ ან ერთმანეთს ხოცავდნენ. ვამპირებს ქმნიდნენ ვიქტორია და რაილი. ისინი თავზარს სცემდნენ სიეტლს,  უმრავლესობა მათგანი ფიქრობდა, რომ ვამპირები მზის სხივის სხეულზე მოხვედრისას იწვოდნენ — ეს ტყუილი მათ რაილიმ უთხრათ რათა არმია ადვილად ეკონტროლებინა.

## ბრი ტენერი 
**ბრი ტენერი** (Bree Tanner) — 3 თვის ახალშექმნილი ვამპირი, გარდაქმნამდე იგი 15 წლის იყო და ცხოვრობდა სიეტლში მამასთან ერთად. მაგრამ იგი სახლიდან წამოვიდა რადგანაც მამამისი მას და დედამისს (ის სახლიდან ჯერ კიდევ მაშინ გაიქცა როცა ბრი პატარა ბავშვი იყო) ხშირად სცემდა.  როდესაც ბრი გამოიქცა და ქუჩაში ცხოვრობდა ხშირად უწევდა შიმშილი, სწორედ მაშინ შეხვდა მას რაილი და  ბურგერზე დაპატიჟა. ხოლო ამის შემდეგ პირდაპირ ვიქტორიასთან წაიყვანა, თავიდან ვიქტორიამ ბრი ასაკის გამო დაიწუნა თუმცა მაინც გადააქცია იგი ვამპირად.

მალე ბრის სიყვარული ეწვია. მას შეუყვარდა არმიის ერთ-ერთი წევრი დიეგო, ისინი ერთმანეთისადმი დამოკიდებულებას მთელ არმიას უმალავდნენ, მაგრამრაილი ყველაფერს ხვდებოდა. ამიტომ მათმა რომანმა მხოლოდ ორ დღეს გასტანა ამის შემდეგ დიეგო სადღაც გაქრა. მალე რაილიმ დაიწყო არმიის წვრთნა კალენებთან ბრძოლისათვის, მან ახალშექმნილებს ბელა სუონის სვიტრი მიუტანა, რათა სუნი აეღოთ.

ბრის უნდოდა გაქცეულიყო, რადგან ხვდებოდა რომ მათ ყველას ატყუებდნენ (მთელი არმია ფიქრობდა, რომ ისინი მზის სხივებზე დაიწვებოდნენ — გარდა წელიწადში 4 დღისა) თუმცა ბრიმ და დიეგომ შეამჩნიეს, რომ მათი კანი მზის სხივებზე მხოლოდ და მხოლოდ ბზინავდა, ამას მათ უწოდეს „დისკოს ბურთის ეფექტი“. ბრის ჰქონდა იმედი, რომ დიეგო ისევ ცოცხალი იყო. ბრი არმიასთან ერთად გაემგზავრა, თუმცა ბრძოლაში მონაწილეობაზე უარი განაცხადა. კარლაილს სურდა, რომ ბრი საკუთარ ოჯახში მიეღო, თუკი წყურვილს გაუძალიანდებოდა და მათ ცხოვრების წესს გაჰყვებოდა. ვოლტურები კარლაილს არ დაეთანხმნენ და ბრის ბოლო მოუღეს.

## რესურსები ინტერნეტში
* სტეფანი მეიერის გვერდი
* რომანის ოფიციალური საიტი
* ბინდის რომანების ოფიციალური საიტი

კატეგორია:2010 წლის რომანები
კატეგორია:სტეფანი მეიერის ნაწარმოებები
სამხრეთი სავონია

**სამხრეთი სავონია** (; ) — რეგიონი სამხრეთ–აღმოსავლეთ ფინეთში. ესაზღვრება ფინეთის სხვა რეგიონებს – ჩრდილოეთ სავონიას, ჩრდილოეთ კარელიას, სამხრეთ კარელიას, კიმენლააკსოს, პიაიატ–ჰიამეს და ცენტრალურ ფინეთს. რეგიონის ფართობი 18 768.33 კმ²–ს შეადგენს, ხოლო მოსახლეობა 158 500 ადამიანს (2009 წ).

სამხრეთ სავონია ფინეთის ტბების რაიონის გულში მდებარეობს და ყველაზე უკეთ საიმას ტბითაა ცნობილი. რეგიონი შედგება 17 პროვინციისაგან. ორი უმთავრესი ქალაქია მიკელი და სავონლინა.

## იხილეთ აგრეთვე
*ფინეთის რეგიონები
*სამხრეთ სავონიის მუნიციპალიტეტები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
სამხრეთი ოსტრობოტნია

**სამხრეთი ოსტრობოტნია** (; ) — ფინეთის ერთ-ერთი რეგიონი. მისი ფართობი 13 999.63 კმ²-ია, მოსახლეობა 193 400 (2009 წ). ფართობის მხრივაც და მოსახლეობის მხრივაც სამხრეთი ოსტრობოტნია ფინეთის რეგიონებს შორის მე-10 ადგილზეა. ესაზღვრება ქვეყნის სხვა რეგიონებს - ცენტრალურ ოსტრობოტნიას, ცენტრალურ ფინეთს, ოსტრობოტნიას, პირკანმას და სატაკუნტას.

რეგიონი გამოირჩევა ერთ-ერთი ყველაზე სწორი რელიეფით მთელ ფინეთში, რაც ხელს უწყობს სოფლის მეურნეობის განვითარებას.

რეგიონი შედგება 19 მუნიციპალიტეტისაგან. ადმინისტრაციული ცენტრია ქალაქი სეინიაიოკი, სადაც ყოველწლიურად ფინეთის ყველაზე დიდი როკ-ფესტივალები იმართება.

## იხილეთ აგრეთვე
*ფინეთის რეგიონები
*სამხრეთ ოსტრობოტნიის მუნიციპალიტეტები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
ლაპლანდია (ფინეთი)

**ლაპლანდია** (; ) — ფინეთის ერთ-ერთი რეგიონი. მოიცავს 6 ქვერეგიონსა და 21 მუნიციპალიტეტს. მისი ფართობი 98 984 კმ²-ია, მოსახლეობა 184 000 (2009 წ). სამხრეთიდან ჩრდილოეთი ოსტრობოტნიას რეგიონი ესაზღვრება, სამხრეთ-დასავლეთიდან ― ბოტნიის ყურე, დასავლეთიდან ― ნორბოტენის ლენი, ჩრდილოეთიდან და ჩრდილო-აღმოსავლეთიდან ― ტრომს-ოგ-ფინმარკი, ხოლო აღმოსავლეთიდან ― მურმანსკის ოლქი და კარელიის რესპუბლიკა. სამხრეთი ნაწილი ძირითადად ტორფნარებსა და ტყეებს მოიცავს, ხოლო ჩრდილოეთი — მთიანია. რეგიონს არქტიკული წრე კვეთს, რის გამოც შუაღამის მზისა და პოლარული ღამის ხილვაა შესაძლებელი. რეგიონის დედაქალაქია როვანიემი.

ლაპლანდია დაკავშირებულია ლეგენდარულ „ჩრდილოეთ პოლუსთან“, სანტა კლაუსის საცხოვრებელთან, მას შემდეგ, რაც 1927 წელს ფინური რადიოს წამყვანმა, მარკუს რაუტიომ, განაცხადა, რომ სანტა კლაუსი კორვატუნტურში, ლაპლანდიაში ცხოვრობს. მოგვიანებით როვანიემმა განაცხადა, რომ სანტას „ოფიციალური მშობლიური ქალაქია“ და ტურიზმის ხელშესაწყობად სანტა კლაუსის სოფელი მოაწყო.

## იხილეთ აგრეთვე 
*ფინეთის რეგიონები
*ლაპლანდიის მუნიციპალიტეტები (ფინეთი)
*სამხრეთი ლაპლანდია

## რესურსები ინტერნეტში 
*Lapland Regional Council – Official site
*House of Lapland
*Lapland State Provincial Office  – Official site
*Lapland Club
*Kemi-Tornio University of Applied Sciences – video portal – Videos about Lapland experiences and lifestyle.
*Levi-Lapland –  Information on Lapland, the ski resorts and the Lapland Super Pass.
*Where is Lapland?
*Midnight Sun Film Festival
*Lapland State Provincial Office  – ოფიციალური საიტი
*Lapland Finland Portal  – The Official Travel Guide of Finnish Lapland
*Lapland Club
*Lapland Travel Guide  – Information about holidays in Lapland
*Kemi-Tornio University of Applied Sciences – video portal  – Videos about Lapland experiences and lifestyle.
*Levi-Lapland –  Information on Lapland, the ski resorts and the Lapland Super Pass.
*Travel 2 Lapland  – Huge list of travel information: map, blogs, forums, tourist attractions, tourism services etc.

## სქოლიო
კატეგორია:ფინეთის რეგიონები
ოსტრობოტნია

**ოსტრობოტნია** (შვედ: Österbotten; ფინ: Pohjanmaa) — რეგიონი დასავლეთ ფინეთში, ბოტნიის ყურის სანაპიროზე. ესაზღვრება ფინეთის სხვა რეგიონებს - ცენტრალურ ოსტრობოტნიას, სამხრეთ ოსტრობოტნიას და სატაკუნტას. ამავე დროს წარმოადგენს ერთ-ერთს იმ ოთხი რეგიონიდან, რომლებიც მანამდე ისტორიულ ოსტრობოტნიის პროვინციას შეადგენდნენ.

რეგიონის ფართობი 7 932.36 კმ²-ია, მოსახლეობა 175 100 (2009 წ).

ალანდის რეგიონის შემდეგ, ოსტრობოტნია ფინეთის მეორე რეგიონია, სადაც შვედურად მოლაპარაკე მოსახლეობა ჭარბობს. ისინი მთლიანი მოსახლეობის 51.2%-ს შეადგენენ.

რეგიონი შედგება 16 მუნიციპალიტეტისაგან. ადმინისტრაციული ქალაქია ვაასა.

## იხილეთ აგრეთვე
*ფინეთის რეგიონები
*ოსტრობოტნიის მუნიციპალიტეტები

## რესურსები ინტერნეტში
*ოფიციალური ვებ-გვერდი

## სქოლიო
კატეგორია:ფინეთის რეგიონები
ადუედააძიჟი

**ადუედააძიჟი**, *ადვიადა-ძიჟი*, *ადუედა აძიჟი* — მყინვარული ცირკის ტიპის ტბა საქართველოში, ოჩამჩირის მუნიციპალიტეტში. მდებარეობს კოდორის ქედის ჩრდილოეთ კალთაზე, ზღვის დონიდან 2411 მ-ზე. უჭირავს მყინვარული ცირკის ძირი. ზედაპირის ფართობი 0,32 კმ², წყალშემკრები აუზის ფართობი 2,3 კმ², საშუალო სიღრმე 29,6 მ, უდიდესი — 64 მ. წყლის მოცულობა უდრის 9,48 მლნ. მ³. საზრდოობს თოვლის, წვიმისა და მიწისქვეშა წყლით. გეგმაში ტბას ოვალური მოხაზულობა აქვს; გადაჭიმულია მერიდიანული მიმართულებით. ნაპირები დაუნაწევრებელია. უმაღლესი დონე აქვს ზაფხულის პირველ ნახევარში, დაბალი — ზამთარში. ტბიდან გაედინება მდინარე ადუედა. წყლის ტემპერატურა ზაფხულში 16–18&nbsp;°C, ზამთარში იყინება. წყალი მტკნარია.

## სქოლიო
კატეგორია:აფხაზეთის ავტონომიური რესპუბლიკის ტბები
პირკანმაა

**პირკანმაა** () ან **ტამპერეს რეგიონი** — ფინეთის ერთ-ერთი რეგიონი. მდებარეობს ქვეყნის სამხრეთ-დასავლეთ ნაწილში. ესაზღვრება ფიენთის სხვა რეგიონებს ― სატაკუნტას, კანტა-ჰიამეს, პიაიატ-ჰიამეს, სამხრეთ ოსტრობოტნიასა და ცენტრალურ ფინეთს. რეგიონის ფართობი 14 469.39 კმ ²-ია და ამ მხრივ მე-7 ადგილზეა ფინეთში, მოსახლეობა 477 000 (2009) და ქვეყნის მეორე ყველაზე მეტად დასახლებულ რეგიონს წარმოადგენს.

რეგიონი შეგდება 22 მუნიციპალიტეტისაგან, რომელთაგან 11-ს აქვს ქალაქის სტატუსი. რეგიონული და ადმინისტრაციული ცენტრია ქალაქი ტამპერე.

## იხილეთ აგრეთვე
*ფინეთის რეგიონები
*პირკანმაის მუნიციპალიტეტები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
რუსოფობია

**რუსოფობია** () — წინასწარ შექმნილი ცუდი განწყობა რუსეთის, რუსებისა და ყველაფერი რუსულის მიმართ. 

დღევანდელ საერთაშორისო ურთიერთობებში ტერმინი „რუსოფობია“ განიხილება როგორც ცივი ომის შემდეგ შემორჩენილი კლიშე. მრავალი ცრუ შეხედულება საბჭოთა კავშირის წინააღმდეგ პოლიტიკური ომის შედეგია, რაც დღეს რუსეთზე, როგორც საბჭოთა კავშირის მემკვიდრეზე, ვრცელდება. რუსოფობიის მნიშვნელობა სხვადასხვა ქვეყანაში სხვადასხვაა, რომელიც არა მხოლოდ გეოგრაფიულ, არამედ საზოგადოების შემადგენლობაზეცაა დამოკიდებული. ქვეყნებში ამ ცნების მნიშვნელობები ყალიბდებოდა ისტორიულ კონტექსტში და დაკავშირებულია ორგანიზებულ დანაშაულთან, მაფიასა და ამ სახის სხვა სტერეოტიპებთან.

## რესურსები ინტერნეტში
*რუსოფობიის წარმოშობა დიდ ბრიტანეთში
*ანატოლ ლივენი, *რუსოფობიის წინააღმდეგ 
*New York Times *ურთიერთობები უსეთსა და პოლონეთს შორის ეშმაკივით ცუდია'', 3 ივლისი, 2005
*სერგეი იასტრჟემბსკი: რუსოფობია ისევ ბობოქრობს
*უფრო მეტი რუსოფობია საერთაშორისო პრესაში
*დაასრულე რუსოფობია: მტრის ხატის ისტორია

## სქოლიო
კატეგორია:ფობიები
ცენტრალური ოსტრობოტნია

**ცენტრალური ოსტრობოტნია** (ფინ. Keski-Pohjanmaa; შვედ: Mellersta Österbotten) — ფინეთის ერთ-ერთი რეგიონი, მდებარეობს ბოტნიის ყურის სანაპიროზე. ესაზღვრება ქვეყნის სხვა რეგიონებს - ოსტრობოტნიას, ჩრდილოეთ ოსტრობოტნიას, ცენტრალურ ფინეთსა და სამხრეთ ოსტრობოტნიას. რეგიონი ფართობით ერთ-ერთი ყველაზე პატარაა ფინეთში (5 706.39 კმ²)და ამ მხრივ სხვა რეგიონებს შორის მე-19 ადგილი უჭირავს, მოსახლეობა 70 600 (2009 წ.) ადამიანს შეადგენს და ამ მხრივ მე-17 ადგილზეა. წარმოადგენს ისტორიული ოსტრობოტნიის პროვინციის ნაწილს.

რეგიონი შედგება 8 მუნიციპალიტეტისაგან. ადმინისტრაციული ცნეტრია ქალაქი კოკოლა.

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
ცენტრალური ფინეთი

**ცენტრალური ფინეთი** (ფინ: Keski-Suomi; შვედ: Mellersta Finland) — ფინეთის ერთ-ერთი რეგიონი. მდებარეობს ქვეყნის შუა ნაწილში, ტბების რეგიონის დასავლეთ საზღვართან. ესაზღვრება ქვეყნის სხვა რეგიონები - პიაიატ-ჰიამე, პირკანმაა, სამხრეთი ოსტრობოტნია, ცენტრალური ოსტრობოტნია, ჩრდილოეთი ოსტრობოტნია, ჩრდილოეთი სავონია და სამხრეთი სავონია. რეგიონის ფართობი 19 950 კმ²-ია და ამ მხრივ ქვეყნის სხვა რეგიონებს შორის მე-6 ადგილზეა, მოსახლეობა შეადგენს 272 300 ადამიანს (2009) და ამ მხრივ კი მე-5 ადგილზეა.

რეგიონი შედგება 23 მუნიციპალიტეტისაგან. ადმინისტარციული ცენტრია ქალაქი იუვიასკიულია.

## იხილეთ აგრეთვე 
*ფინეთის რეგიონები

## რესურსები ინტერნეტში 
*ოფიციალური ვებ-გვერდი
*Central Finland Human Technology Region

კატეგორია:ფინეთის რეგიონები
ფარეშთუხუცესი

**ფარეშთუხუცესი** მსახურთუხუცესის უწყებაში შემავალი სახელო ოყო. ხელმწიფის კარის გარიგებაში ვკითხულობთ: 

ფარეშთუხუცესისა და ფარეშთა საქმე იყო ყოველგვარი საფენის დაფენა, ოთახების ნოხებითა და სხვადასხვა მანდილებით მოკაზმვა. დილით, როდესაც მეფე საწოლიდან გამობრძანდებოდა, ფარეშთუხუცესი და ფარეშები ეხმარებოდნენ მას.

ფარეშთუხუცესი უფროსი ხელმძღვანელი იყო დარბაზისა და სხვა სადგომებისა მოკაზმვის დროს, იგი აფენინებდა ნოხებსა და საფენებს და ამკობინებდა ოთახებს. ზოგჯერ თვითონაც აკეთებდა საფარეშო საქმეს. მაგალითად, პურობის დროს, როდესაც დარბაზობა იყო, „ცოცხს ფარეშთ-უხუცესი აიღებს“ და „პურობის უკანით ნოხსა გადმოგჳს მეფის წინაშე“.

## ლიტერატურა 
*ივ. ჯავახიშვილი, თხზულებანი თორმეტ ტომად, ტ VI, თბ., 1982
*ვ. მეტრეველი, ქართული სამართლის ისტორია, თბ., 2009

## სქოლიო 
კატეგორია:თანამდებობები ძველ საქართველოში
ვარსინაის-სუომი

**ვარსინაის-სუომი**, იგივე **ნამდვილი ფინეთი** ან **სამხრეთ-დასავლეთი ფინეთი** (ფინ: Varsinais-Suomi, შვედ: Egentliga Finland) — ფინეთის ერთ-ერთი რეგიონი. მდებარეობს ქვეყნის სამხრეთ-დასავლეთ ნაწილში, ბოტნიისა და ფინეთის ყურეების სანაპიროზე. წარსულში, მხოლოდ ამ რეგიონს ეწოდებოდა ფინეთი, რომელიც შემდეგ მთელ ქვეყანაზე გავრცელდა. ესაზღვრება ქვეყნის სხვა რეგიონებს - სატაკუნტას, კანტა-ჰიამეს და უუსიმაას. ფართობი შეადგენს 10 910.05 კმ²-ს, მოსახლეობა 461 100 ადამიანს (2009 წ.). მოსახლეობის უდიდესი ნაწილი თავმოყრილია ქალაქ ტურკუს აგლომერაციაში, შიდა ნაწილი კი სუსტადაა დასახლებული.

რეგიონის სამხრეთ-დასავლეთ ნაწილში მდებარეობს ტურკუს არქიპელაგი, რომლის სანაპიროც მსოფლიოში ერთ-ერთი ყველაზე დანაწევრებულია, ამავე დროს, შედგება ათასობით კუნძულისაგან.

ვარსინაის-სუომი 28 მუნიციპალიტეტისაგან შედგება, რომელთა შორის თერთმეტს ქალაქის სტატუსი გააჩნია. ადმინისტრაციული ცენტრია ტურკუ.

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
სამხრეთი კარელია

**სამხრეთი კარელია** (ფინ: Etelä-Karjala; შვედ: Södra Karelen) — ფინეთის ერთ-ერთი რეგიონი. მდებარეობს საიმას ტბიდან რამდენიმე კილომეტრის დაშორებით. ესაზღვრება ქვეყნის სხვა პროვინციები - კიმენლაასკო, სამხრეთი სავონია, ჩრდილოეთი კარელია, ასევე რუსეთის ფედერაცია. რეგიონს სამხრეთი კარელია ეწოდება იმის გამო, რომ მდებარეობს ფინეთის კარელიის სამხრეთ ნაწილში. მისი ფართობი 7 235.59 კმ²-ია და ამ მაჩვენებლით სხვა რეგიონესბ შორის მე-13 ადგილზეა, მოსახლეობა შეადგენს 135 000 ადამიანს (2009).

რეგიონი შედგება 10 მუნიციპალიტეტისაგან, მათ შორის ორს ქალაქის სტატუსი გააჩნია. ადმინისტრაციული ცენტრია ლაპეერანტა.

## გალერეა

File:Vaaranmäki view.JPG|
File:Uukuniemen kirkko ulkoa.JPG|
File:Harbour autumn.jpg|
File:Rural landscape in Finland.jpg|
|
File:Lutheran-church-luumaki.jpg|
File:Salpalinja bunker Lappeenranta.JPG|
File:Pulsa railwaystation.JPG|

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი
*ოფიციალური ტურისტული ინფორმაცია 

კატეგორია:ფინეთის რეგიონები
კატეგორია:კარელია
პიაიატ-ჰიამე

**პიაიატ-ჰიამე** (ფინ: Päijät-Häme; შვედ: Päijänne Tavastland) — რეგიონი ფინეთის სამხრეთ ნაწილში, პიაიანეს ტბის სამხრეთით. გამოირჩევა სტეპების დიდი რაოდენობით. ესაზღვრება ქვეყნის სხვა რეგიონები - უუსიმაა, კანტა-ჰიამე, პირკანმაა, ცენტრალური ფინეთი, სამხრეთი სავონია, კიმენლაასკო და აღმოსავლეთი უუსიმაა. მისი ფართობი 6 256.66 კმ²-ია და ამ მხრივ სხვა რეგიონებს შორის მე-18 ადგილზეა. მოსახლეობა 199 700 ადამიანს შეადგენს (2009).

რეგიონი შედგება 11 მუნიციპალიტეტისაგან, მათ შორის სამს ქალაქის სტატუსი აქვს. ადმინისტარციული ცენტრია ლაჰტი.

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
კანტა-ჰიამე

**კანტა-ჰიამე** (ფინ: Kanta-Häme; შვედ: Egentliga Tavastland) — რეგიონი ფინეთის სამხრეთ ნაწილში. ესაზღვრება ქვეყნის სხვა რეგიონები - ვარსინაის-სუომი, პირკანმაა, პიაიატ-ჰიამე და უუსიმაა. მისი ფართობი 5 706.39 კმ²-ია და ამ მხრივ სხვა რეგიონებს შორის მე-17 ადგილზეა. მოსახლეობა 172 300 ადამიანს შეადგენს (2009). რეგიონი შედიოდა ისტორიული ჰიამეს პროვინციის შემადგენლობაში. კანტა-ჰიამე ფინეთის ერთ-ერთი ისტორიულად გამორჩეული რეგიონია, ქალაქ ჰიამეენლინაში მდებარეობს 1260 წელს აგებული ციხესიმაგრე.

რეგიონი შედგება 11 მუნიციპალიტეტისაგან, რომელთაგან სამს ქალაქის სტატუსი აქვს. ადმინისტრაციული ცენტრია ჰიამეენლინა, რეგიონის უდიდესი ურბანული არეალი.

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
უუსიმაა

**უუსიმაა** (,  *ახალი მიწა*) — რეგიონი ფინეთის სამხრეთ ნაწილში, ფინეთის ყურის სანაპიროზე. ესაზღვრება ქვეყნის სხვა რეგიონები — ვარსინაის-სუომი, კანტა-ჰიამე, პიაიატ-ჰიამე. მისი ფართობი 9 568 კმ²-ია. რეგიონში მდებარეობს ფინეთის დედაქალაქი ჰელსინკი და ქვეყნის სიდიდით მეორე ქალაქი ესპოო, რის გამოც უუსიმაა ფინეთის ყველაზე დასახლებული რეგიონია 1 734 000 მცხოვრებით (2022 წ.).

## ისტორია
XII-XIII საუკუნეებში, უუსიმაა შვედეთის სამეფოს შემადგენლობაში შედიოდა. რეგიონის სანაპირო ზოლი უძველესი დროიდანვე მჭიდროდ იყო დასახლებული ჰიამეს ხალხით, მაგრამ XII საუკუნიდან აქ შვედებმა იწყეს დასახლება, ძირითადად ქალაქ ჰელსინგრადიდან, რის გამოც სანაპირო ზოლში არაერთი შვედური სოფელი წარმოიქმნა.

1809 წლის ფინეთის ომში პროვინცია რუსეთის იმპერიას გადაეცა. 1997-2010 წლებში უუსიმაა სამხრეთ ფინეთის პროვინციის შემადგენლობაში შედიოდა, რომელიც შემდეგ ორ რეგიონად — უუსიმაად და აღმოსავლეთ უუსიმაად გაიყო, მაგრამ 2011 რეგიონები წელს კვლავ შეერთდნენ საერთო სახელით — უუსიმაა.

რეგიონში მოქმედებს ორი ოფიციალური ენა — ფინური და შვედური.

უუსიმაა შედგება 28 მუნიციპალიტეტისაგან. დედაქალაქია ჰელსინკი.

## იხილეთ აგრეთვე
*ფინეთის რეგიონები

## რესურსები ინტერნეტში
*ოფიციალური ვებ-გვერდი

კატეგორია:ფინეთის რეგიონები
ზანავი

საკუთარი სახელი „**ზანავი**“ შეიძლება აღნიშნავდეს: 

*დიდი ზანავი — სოფელი ადიგენის მუნიციპალიტეტში
*პატარა ზანავი — სოფელი ადიგენის მუნიციპალიტეტში
*ზანავი — სოფელი ბორჯომის მუნიციპალიტეტში
*ზანავი — ისტორიული უბანი „დიდი მცხეთის“ შემადგენლობაში
ქეთევან ხიტირი

**ქეთევან (ქეთი) ხიტირი**  (დ. 20 მაისი, 1982, თბილისი) — ქართველი თეატრისა და კინოს მსახიობი.  
## ბიოგრაფია
ქეთი ხიტირი დაიბადა თბილისში, 1982 წლის 20 მაისს. 1999 წელს დაამთავრა თბილისის პირველი ექსპერიმენტული საშუალო სკოლა. იმავე წელს მან ჩააბარა 
საქართველოს თეატრალური ინსტიტუტის სამსახიობო ფაკულტეტზე. ჯერ კიდევ სტუდენტობისას, 2002 წელს, ქეთი ხიტირმა მიიღო „საუკეთესო მსახიობი ქალის“ პრიზი 
მერი უორენის როლის შესრულებისთვის საკურსო სპექტაკლში „სეილემის პროცესი“ (რეჟისორი დიმიტრი ხვთისიაშვილი, ართურ მილერის პიესა „სალემის ჯადოქართა სამსჯავროს“ შესახებ). 

საქართველოს თეატრალური ინსტიტუტი ქეთი ხიტირმა დაამთავრა 2003 წელს. 2005 წლიდან იგი შოთა რუსთაველის სახელობის სახელმწიფო თეატრის მსახიობია. იმავე წელს იგი დაჯილდოვდა საქართველოს თეატრალური საზოგადოების პრიზით „წლის საუკეთესო მსახიობი“ კატოს როლის შესრულებისთვის დიმიტრი ხვთისიაშვილის დადგმულ სპექტაკლ „პრემიერაში“ (ლალი როსებას პიესის მიხედვით).  

რუსთაველის თეატრის მიმდინარე რეპერტუარში ქეთი ხიტირი რამდენიმე სპექტაკლშია დაკავებული. საგულისხმოა, რომ მის მიერ შესრულებული როლები მკვეთრად განსხვავებული ხასიათისაა. 

აღსანიშნავია დავით კლდიაშვილის პიესის მიხედვით რობერტ სტურუასა და ზაზა პაპუაშვილის მიერ დადგმული „დარისპანის გასაჭირი“, სადაც ქეთი ხიტირი კაროჟნას როლს ასრულებს. 
## ფილმოგრაფია
* 2003: „ღმერთო, რისი გულისთვის... უმადური“   რეჟ. გრიგოლ (გიგა) ლორთქიფანიძე
## ნათამაშები როლები
### რუსთაველის თეატრი
*დავით კლდიაშვილი „დარისპანის გასაჭირი“ (კაროჟნა)  რეჟისორები   რობერტ სტურუა, ზაზა პაპუაშვილი 
*ოთარ ჭილაძე „წათეს წითელი წაღები“(მანინა)  რეჟ. გრიგოლ (გიგა) ლორთქიფანიძე 
*ლაშა ბუღაძე „სულიერი არსებები“(ანანო)  რეჟ. დავით საყვარელიძე
*არჩილ სულაკაური „სალამურა“(ბაია)  რეჟისორები   რევაზ ჩხაიძე, დავით  კვირცხალია 
*,,გაიღიმეთ, ჩიტი გამოფრინდება“ (ქეთი)  ავტორი და რეჟისორი  გიორგი მგელაძე
*მაქს ფრიში „ბიდერმანი და ცეცხლისწამკიდებელნი“ (მეხანძრე)  რეჟ. რობერტ სტურუა 
*ფრანც ქსავერ კრეტცი „განაჩენი ჩვენს ბავშვს“ (ანა)  რეჟ. ლელა  ჭინჭარაული 
*ლაიონელ ბარტი „ ოლივერ!“, ჩარლზ დიკენსის „ოლივერ ტვისტის“ მიხედვით (შარლოტა)  რეჟ. დავით საყვრელიძე
*სემიუელ ბეკეტი „პირველი სიყვარული“ (ქალი)  რეჟ.  ნიკოლოზ ჰაინე-შველიძე 
*მარკ ტვენი ,,უფლისწული და მათხოვარი“(ელისაბედი)  რეჟ. ნიკოლოზ ჰაინე-შველიძე 
*თომას ბერნჰარდი „სანახაობის მომწყობი – Der Theatermacher“(სარა)  რეჟ.  კრისტიან  პაპკე 
*მონაწილეა სპექტაკლებისა „ელექრა“ , დამდგმელი რეჟისორი   გრიგორის კარანტინაკისი, რეჟ.   ნიკოლოზ ჰაინე-შველიძე, ,,ჯადოსნური ღამე“

### თეატრალური სარდაფი
*მარიუს ფონ მაიენბურგი „ცივი ბავშვი“ (სილკე)  რეჟ. გურამ ბრეგაძე
*ლალი როსება „პრემიერა“ (კატო)  რეჟ. დიმიტრი ხვთისიაშვილი
## ჯილდოები, პრემიები და პრიზები
*2002: პრიზი „საუკეთესო მსახიობი ქალი“ მერი უორენის როლის შესრულებისთვის („სეილემის პროცესი“)
*2005: საქართველოს თეატრალური საზოგადოების პრიზი „წლის საუკეთესო მსახიობი ქალი“კატოს როლის შესრულებისთვის („პრემიერა“)
### რესურსები ინტერნეტში
*ქეთევან ხიტირი — რუსთაველის თეატრი 
* ქეთი ხიტირის არხი YouTube-ზე
* ქეთი ხიტირის ფოტოალბომი 

კატეგორია:დაბადებული 20 მაისი 
კატეგორია:დაბადებული  1982
კატეგორია:ქართველი მსახიობები
კატეგორია:ცოცხალი ადამიანები
ფინეთის ქალაქების სია

[thumb|250px|[ფინეთის რუკა]]
[thumb|right|250px|[ჰელსინკი]]
[thumb|right|250px|[ესპოო]]
[thumb|right|250px|[ტამპერე]]
[thumb|right|250px|[ვანტაა]]
[thumb|right|250px|[ტურკუ]]
[thumb|right|250px|[ოულუ]]
**2010 წლის მდგომარეობით, ფინეთში 108 ქალაქია.**



## რესურსები ინტერნეტში
*ფინეთის რუკა
კიმენლააკსოს მუნიციპალიტეტები

ფინეთის რეგიონი **კიმენლააკსო** შედგება 7 მუნიციპალიტეტისაგან, რომლებიც შედის 2 ქვერეგიონში.

[მინი|მარჯვნივ|[Kouvola (1+2+5+7+8+11)Iitti (4)Virolahti (12)Pyttis (10)Miehikkälä (9)Kotka (6)Fredrikshamn (3)]]

## იხილეთ აგრეთვე
*კიმენლააკსოს რეგიონი

კატეგორია:კიმენლააკსოს მუნიციპალიტეტები
ფინეთის ეროვნული პარკების სია

ფინეთის ტერიტორიაზე **41 ეროვნული პარკი მდებარეობს**. ყველა მათგანს ფინეთის სახელმწიფო სატყეო ადმინისტრაცია მართავს. მათი საერთო ფართობი 9 892 კმ²-ია, მთლიანი ქვეყნის ფართობის 2.7 %. 2018 წელს ეროვნულ პარკებს 3.2 მლნ მნახველი ეწვია. 2021 წელს COVID-19-ის პანდემიის გამო ეროვნული პარკების მნახველთა რაოდენობა საგრძნობლად, 8.5 მლნ-მდე გაიზარდა.

ს ტბის ხედი კოლის ეროვნული პარკიდან]]

## ეროვნული პარკების სია
## რესურსები ინტერნეტში
*ფინეთის ეროვნული პარკები, ოფიციალური ვებ-გვერდი 
*National parks, hiking areas, wilderness areas
*„ჩემს გულს ლაპლანდიაში ვტოვებ - ეს ფინეთია", ფინეთის საგარეო საქმეთა სამინისტრო

## სქოლიო
*
სანტა-მარია-დე-გვადალუპეს სამეფო მონასტერი

**სანტა-მარია-დე-გვადალუპეს სამეფო მონასტერი** () – მონასტერი ესპანეთის პროვინცია კასერესის, ქალაქ გვადალუპეში.

მონასტერი დაარსდა 1340 წელს მეფე ალფონსო XI–ს მიერ სამრეკლოს ადგილას, სადაც ლეგენდის თანახმად გვადალუპეს ღვთისმშობლის ქანდაკება იქნა ნაპოვნი.

## იხილეთ აგრეთვე
*მსოფლიო მემკვიდრეობის სია ევროპაში

## რესურსები ინტერნეტში 
*Materials from the World Heritage website

კატეგორია:მსოფლიო მემკვიდრეობის ძეგლები ესპანეთში
მადერასი

**მადერასი** () — სტრატოვულკანი ცენტრალურ ამერიკაში, ნიკარაგუაში. სიმაღლე 1394 მ. ჩამქრალი ტიპისაა. განლაგებულია ნიკარაგუის ტბაში, კუნძულ ომეტეპეს სამხრეთ ნაწილში.

მისგან ჩრდილოეთით მდებარეობს მოქმედი ვულკანი კონსეფსიონი. სწორედ ამ ორი ვულკანის აქტიურობის შედეგადაა გაჩენილი კუნძული ომეტეპე. ვულკანის ფერდობები შემოსილია ნოტიო ტყით.

ვულკანი მადერასი ტურისტების პოპულარული ადგილია.

## იხილეთ აგრეთვე 
* ვულკანები ნიკარაგუაში

## რესურსები ინტერნეტში 
* Climbing the Maderas Volcano 

კატეგორია:ნიკარაგუის ვულკანები
აკაა

**აკაა** (, ) — ქალაქი და მუნიციპალიტეტი ფინეთში, პირკანმაას რეგიონში. შეიქმნა 2007 წლის 1 იანვარს,  ქალაქი ტოიაალას და მუნიციპალიტეტ ვიიალას გაერთიანების შედეგად.

ქალაქის მოსახლეობა ამჟამად 17 039 ადამიანს შეადგენს, ხოლო ფართობი 314.38 კმ²–ს, რომელთაგან 21.24 კმ² წყალს უკავია.

ააკა, ისევე როგორც ყოფილი ქალაქი ტოიაალა და ყოფილი მუნიციპალიტეტი ვიიალა, ვანაიავესის ტბის სანაპიროზე მდებარეობს.

## იხილეთ აგრეთვე 
*ფინეთის ქალაქების სია

## რესურსები ინტერნეტში 
*ქალაქის ოფიციალური ვებ-გვერდი

## სქოლიო 
კატეგორია:ფინეთის ქალაქები
კატეგორია:პირკანმაის მუნიციპალიტეტები
შიველუჩი

**შიველუჩი** () — მოქმედი ვულკანი რუსეთში, კამჩატკაზე. სიმაღლე 3283 მ. აგებულია ანდეზიტებითა და ბაზალტებით. დროდადრო აფრქვევს გავარვარებულ აირ-ფერფლის ღრუბლისა და ცხელი ქვის ნაკადს. კალთები 750 მ-მდე შემოსილია ქონდარა ფიჭვის რაყებით, ზევით ზოგან მდელო ზოგან კი ლავისა და ფერფლის შიშველი ზედაპირია. 

კამჩატკის მოქმედი ვულკანებიდან შიველუჩი ყველაზე სამხრეთით მდებარე ვულკანია. ძირითადი ვულკანის დიამეტრია 45-50 კმ, ხოლო საერთო ფართობი შეადგენს არა ნაკლებ 1300 კმ²-ს. შემადგენლობაში შედის სტრატოვულკანი: ძველი შიველუჩი (შეიცავს ანდეზიტებსა და ბაზალტებს), უძველესი ღრმული — კალდერა (დიამეტრით 9 კმ) და აქტიური კრატერი — ახალგაზრდა შიველუჩი. ვულკანის ასაკი განისაზღვრება 60-70 ათ. წლით.

ცნობილი ამოფრქვევები დაფიქსირდა: 1790, 1854, 1879-1883, 1896-1898, 1905, 1927-1929, 1944-1950, 1964, 1980-1981, 1993-1995, 2001-2003 და სხვა. 2004-2005 წწ. მომხდარმა ამოფრქვევამ ვულკანის სიმაღლე 115 მეტრით შეამცირა. 

შიველუჩის ერთ-ერთი უძლიერესი ამოფრქვევა დაფიქსირდა 1964 წლის 12 ნოემბერს. ამოსულმა ფერფლმა სიმაღლეში 15 კმ-ს მიაღწია. ძლიერი შეშხეფება დაფიქსირდა 2008 წლის 14 სექტემბერს, როდესაც ჩამოინგრა ვულკანის გუმბათის გარკვეული ნაწილი.

## რესურსები ინტერნეტში 
* Shiveluch Volcano live webcam 
* Google Maps satellite image

## ლიტერატურა 
კატეგორია:რუსეთის ვულკანები
ონეგის ტბა

**ონეგის ტბა** (, ) — გამდინარე ტბა რუსეთის ევროპული ნაწილის ჩრდილო-დასავლეთში (კარელიის რესპუბლიკა, ლენინგრადისა და ვოლოგდის ოლქები). ფართობი 9,7 ათ. კმ² (კუნძულების გარეშე). საშუალო სიღრმე — 30 მ, მაქსიმალური — 127 მ. წლის მოცულობა საშუალო დონის დროს 292 კმ³. მდებარეობს ტექტონიკურ ქვაბულში. ვრცელდება 250 კმ-ზე. კრისტალური ქანებით აგებული ჩრდილოეთ და ჩრდილოეთ-დასავლეთ ნაპირები კლდოვანია, სანაპირო ხაზი — შეჭრილ-შემოჭრილი. ქვიშებითა და თიხებით აგებული სამხრეთი და სამხრეთ-აღმოსავლეთ ნაპირი მეტწილად დაბალი, სუსტად დანაწევრებული და დაჭაობებულია. 

ონეგის ტბაში 1369 კუნძულია (ფართობი 250 კმ²). ტბას ერთვის 59 მდინარე, გამოედინება მდინარე სვირი. ონეგის ტბის წყლის ბალანსის შემოსავლის 74 % მოაქვთ მდინარეებს, 25 % — ატმოსფერულ ნალექებს; გასავლის 84 % მდინარე სვირზე მოდის. წყლის დონე უმაღლესია ივნის-აგვისტოში, უდაბლესი — მარტ-აპრილში. დონეთა რყევის მაქსიმალური სიდიდე 190 სმ აღწევს. ტბაზე შეიმჩნევა სეიშები. 

აგვისტოში წყლის მაქსიმალური ტემპერატურა ზედაპირთან ტბის ღია ნაწილში 20-24°C, ყურეში 24-27°C. ცენტრალურ ნაწილში ტბა იყინება შუა იანვარში, ნაპირებთან და ყურეებში — ნოემბერ-დეკემბერში. წყალი მტკნარია. მდიდარია თევზით.

ფაილი:Sosnovetz.JPG
ფაილი:Lake Onego in Russia.JPG
ფაილი:Onega lake Ascension.jpg

## იხილეთ აგრეთვე
* რუსეთის ტბები

## ლიტერატურა 
* Озера Карелии. Справочник, Петрозаводск, 1959;
* Григорьев С.В., Внутренние воды Карелии и их хозяйственное использование, Петрозаводск, 1961; 
* Богословский В., Георгиевский Ю., Онего, Л., 1969;
* Тепловой режим Онежского озера, 1973.

## რესურსები ინტერნეტში 
კატეგორია:კარელიის რესპუბლიკის ტბები
კატეგორია:ლენინგრადის ოლქის ტბები
კატეგორია:ვოლოგდის ოლქის ტბები
კატეგორია:ტბები ანბანის მიხედვით
კონსეფსიონი (ვულკანი)

**კონსეფსიონი** () — მოქმედი სტრატოვულკანი ცენტრალურ ამერიკაში, ნიკარაგუაში. სიმაღლე 1610 მ. ვულკანი კონსეფსიონი მდებარეობს ტბა ნიკარაგუაში არსებულ კუნძულ ომეტეპეზე. კონსეფსიონის სამხრეთით მდებარეობს ვულკანი მადერასი. კონსეფსიონის კალთებზე აქტიურად მოქმედებენ ფუმაროლები. 1883 წლიდან მოყოლებული ვულკანი 25-ჯერ ამოიფრქვა. უკანასკნელი ამოფრქვევა მოხდა 2010 წლის 9 მარტს. 

## იხილეთ აგრეთვე 
* ნიკარაგუის ვულკანების სია

## რესურსები ინტერნეტში 
* ვულკანი კონსეფსიონი  

კატეგორია:ნიკარაგუის ვულკანები
კიმენლააკსო

**კიმენლააკსო** (შვედ: Kymmenedalen) — რეგიონი ფინეთის სამხრეთ ნაწილში. ესაზღვრება ქვეყნის სხვა რეგიონები - უუსიმაა, პიაიატ-ჰიამე, სამხრეთი სავონია და სამხრეთი კარელია. მისი ფართობი 5,595.36 კმ²-ია. მოსახლეობა 183,300 ადამიანს შეადგენს (2009). რეგიონი შედიოდა ისტორიული უუსიმააs პროვინციის შემადგენლობაში.

კიმენლააკსოს რეგიონი შედგება 7 მუნიციპალიტეტისაგან, რომელთაგან სამს ქალაქის სტატუსი აქვს. ადმინისტრაციული ცენტრია კოუვოლა, რეგიონის უდიდესი ურბანული არეალი.

## კიმენლააკსოს მუნიციპალიტეტები 
## იხილეთ აგრეთვე 
*ფინეთის რეგიონები

## რესურსები ინტერნეტში 
*ოფიციალური ვებ-გვერდი

კატეგორია:კიმენლააკსო
ასიფ ალი ზარდარი

**ასიფ ალი ზარდარი** (; დ. 26 ივლისი 1955, კარაჩი, პაკისტანი) — პაკისტანელი პოლიტიკოსი. პაკისტანის მე-11 პრეზიდენტი 2008 წლის 9 სექტემბრიდან 2013 წლის 9 სექტემბრამდე და მე-14 (ახლანდელი) პრეზიდენტი 2024 წლის 10 მარტიდან. სახალხო პარტიის თანათავჯდომარე (2007–2015). ყოფილი პრემიერ-მინისტრის ბენაზირ ბჰუტოს მეუღლე.

## რესურსები ინტერნეტში 
* Column archive — „The Guardian“
* ასიფ ალი ზარდარის პროფილი — „BBC News“
* პაკისტანის საპრეზიდენტო არჩევნები  — „Dawn“
* President Asif Ali Zardari's address to the 63rd session of the United Nations General Assembly

## სქოლიო
კატეგორია:დაბადებული 26 ივლისი
კატეგორია:დაბადებული 26 ივლისი
კატეგორია:დაბადებული 1955
კატეგორია:პაკისტანის პრეზიდენტები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
სატაკუნტა

**სატაკუნტა** (ფინ: Satakunta, შვედ: Satakunda) — რეგიონი დასავლეთ ფინეთში, ბოტნიის ყურის სანაპიროზე. წარმოადგენს ყოფილი დასავლეთ ფინეთის პროვინციის შემადგენელ ნაწილს. ესაზღვრება ქვეყნის სხვა რეგიონებს - ვარსინაის-სუომის (ნამდვილი ფინეთი), კანტა-ჰიამეს, პირკანმაას, სამხრეთ ოსტრობოტნიას და ოსტრობოტნიას.

რეგიონის ფართობი 8 412.47 კმ²-ია და ამ მაჩვენებლით ფინეთის რეგიონებს შორის მე-11 ადგილზეა, მოსახლეობა კი 228 700 (2009 წ.) და ამ მხრივ სხვა რეგიონებს შორის მე-7 ადგილზეა.

რეგიონის რელიეფი აბსოლუტურად ვაკე ტიპისაა, ამიტომ განვითარებულია სოფლის მეურნეობა. ჭარბობს პატარა ქალაქები, შეიძლება ითქვას,რომ პრაქტიკულად არ არსებობს დიდი ქალაქი.

სატაკუნტას რეგიონი 25 მუნიცილიტეტისგან შედგება. რეგიონული და ადმინისტრაციული ცენტრია ქალაქი პორი.

## იხილეთ აგრეთვე 
*ფინეთის რეგიონები

## რესურსები ინტერნეტში 
*ოფიციალური ვებ-გვერდი

კატეგორია:ფინეთის რეგიონები
წმინდა იაკობის გზა

**წმინდა იაკობის გზა** () — პილიგრიმთა გზა ესპანეთში, გალისიაში მდებარე სანტიაგო-დე-კომპოსტელას ტაძრისაკენ, სადაც ტრადიციის მიხედვით მოციქული იაკობ ზებედესია დაკრძალული.

აღნიშნული გზა უკვე ათას წელზე მეტია რაც არსებობს. შუა საუკუნეებში, ქრისტიანი პილიგრიმებისთვის რომისა და იერუსალიმის შემდეგ ყველაზე მნიშვნელოვან ადგილს წარმოადგენდა. ამ გზის გავლით, პილიგრიმს შეეძლო სრული ინდულგენცია მიეღო.

ლეგენდის თანახმად, წმინდა იაკობის (ზებედესი) ნაწილები იერუსალიმიდან ნავით მოიტანეს და ჩრდილოეთ ესპანეთში დამარხეს, იქ სადაც დღეს სანტიაგო-დე-კომპოსტელას ტაძარია აღმართული.

შუა საუკუნეებში გზა საკმაოდ გადატვირთული იყო, მაგრამ XVI საუკუნის ევროპაში შავი ჭირის გავრცელებამ, პროტესტანტულმა რეფორმაციამ და პოლიტიკურმა ქაოსმა გზაზე მომლოცველთა ნაკადები თანდათან შეასუსტა. 1980-იანი წლებისთვის, ამ გზის გავლით წელიწადშ მხოლოდ რამდენიმე პილიგრიმი თუ მიდიოდა ტაძარში. მაგრამ უკვე 1990-იანი წლებიდან, თანამედროვე მომლოცველები მთელი მსოფლიოდან დაიძრნენ წმინდა იაკობის გზისკენ. 1987 წელს, გზა ევროპის საბჭოს მიერ გაფორმდა პირველ ევროპულ კულტურულ გზად, ხოლო 1993  წელს ის უკვე იუნესკოს მიერ იქნა მსოფლიო მემკვიდრეობის სიაში შეტანილი.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* El Camino de Santiago | The pilgrimage route to Compostela.
* A photo tour of the Camino Frances (2010)
* სანტიაგო-დე-კომპოსტელას ტაძრის ოფიციალური საიტი
* URcamino Information and community site - albergues, people search, FAQ, what to carry list, towns, planner

კატეგორია:მსოფლიო მემკვიდრეობის ძეგლები ესპანეთში
ამორი ვასილი

**ამორი ვასილი** (; დ. 8 ივნისი, 1989, რუანი, ზემო ნორმანდია) — ფრანგი მომღერალი და პროფესიონალი ტენორი.
მისმა სადებიუტო ალბომმა *Vincero* 2009 წელს ორმაგი პლატინის დისკი მიიღო და გამოიცა მსოფლიო მასშტაბით.

## ბიოგრაფია 
ვასილიმ სიმღერა 9 წლის ასაკში დაიწყო და დედის რჩევით რუანის სამუსიკო სკოლაში შევიდა. 14 წლის ასაკში ამორიმ პირველად გაიმარჯვა სიმღერის კონკურსში "ამსტერდამი". 2004 წელს ამორიმ პირველი ადგილი აიღო როგორც ფრანგული სიმღერების საუკეთესო შემსრულებელმა.

ამორი ცნობილი თავისი სადებიუტო ალბომით "Vincero" გახდა ცნობილი, რომელმაც რამდენიმე პლატინის დისკი მიიღო. მისი მეორე ალბომი "Cantero" 2010 წლის ნოემბერში გამოვიდა. ვასილი თავის მუსიკას უწოდებს ლირიკულ პოპს.

2011 წლის მარტში, ჟურნალთან "Gala" ინტერვიუში ამორიმ განაცხადა, რომ უკვე 4 წლის ხვდება გოგონას, რომლის სახელია სტეფანი.

## ევროვიზიის სიმღერის კონკურსი 
ევროვიზიის სიმღერის კონკურსზე ამორიმ თავისი სიმღერით "Sognu" მიიღო მონაწილეობა. სიმღერა კორსიკულ დიალექტზეა დაწერილი. მომღერალმა კონკურსში მე-11 ადგილი დაიკავა 82 ქულით.

## დისკოგრაფია 
### ალბომები 
**Vincero* (2009)
**Canterò* (2010)
**Una parte di me* (2012)
**Amaury Vassili chante Mike Brant* (2014)

### სინგლები 
*„Lucente Stella“ (2009)
*„Mi Fa Morire Cantando“ (2009)
*„Endless Love“ (კეტრინ ჯენკინსის მონაწილეობით) (2010)
*„Sognu“ (2011)
*„Una parte di me“ (2012)

## რესურსები ინტერნეტში 
* 

## სქოლიო 
კატეგორია:ფრანგი მომღერლები
კატეგორია:დაბადებული 1989
კატეგორია:ევროვიზიის კონკურსანტები
კატეგორია:დაბადებული 8 ივნისი
კატეგორია:ცოცხალი ადამიანები
Escapology (ალბომი)

***Escapology***  — რობი უილიამსის მეხუთე სტუდიური ალბომი. იგი გამოვიდა 2002 წლის 18 ნოემბერს.

ალბომი ჩაიწერა პროდიუსერ გაი ჩემბერსის მონაწილეობით. დიდი წარმატება იქონია მისმა ორმა სინგლმა Feel და Something Beautiful.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## რესურსები ინტერნეტში 
*ინფორმაცია ალბომის შესახებ რობი უილიამსის ოფიციალურ გვერდზე 

## სქოლიო 
კატეგორია:2002 წლის ალბომები
კატეგორია:რობი უილიამსის ალბომები
კატეგორია:EMI Records-ის ალბომები
ლონხა-დე-ლა-სედა

**ლონხა-დე-ლა-სედა** () — გვიანდელი ვალენსიური გოთიკის არქიტექტურის სამოქალაქო შენობა ესპანეთის ქალაქ ვალენსიაში. აშენდა 1482 - 1548 წლებში და დღეს ქალაქის უმთავრეს ტურისტულ ღირსშესანიშნაობას წარმოადგენს. 1996 წელს ის იუნესკომ შეიტანა მსოფლიო მემკვიდრეობის სიაში, როგორც „თვალსაჩინო და უნივერსალური ღირებულების ძეგლი, ერთადერთი ნიმუში გვიანდელი გოთიკის სამოქალაქო ნაგებობისა, რომელიც დრამატულად წარმოაჩენს დიდებული, ძლევამოსილი ხმელთაშუაზღვიური კომერციული ქალაქის ძალაუფლებასა და კეთილდღეობას“.

დღევანდელი ნაგებობის უკან XIV საუკუნის შენობა იდგა, რომელსაც *ზეთის გასაცვლელს* ეძახდნენ (), მიუხედავად სახელისა, ნაგებობა არა მარტო ზეთის, არამედ სხვადსასხვა სახის კომერციული საქმიანობისათვის გამოიყენებოდა.

ვალენსიამ კომერციულ სფეროში აყვავების ხანას XV საუკუნეში მიაღწია, რამაც ახალი შენობების აღმართვას მისცა ბიძგი.

ლონხა-დე-ლა-სედას მონახაზი დამყარებული იყო პალმა-დე-მალიორკაზე მდებარე ანალოგიურ შენობაზე, რომელიც 1448 წელს აიგო.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Materials from the World Heritage website
*Tourist Fact-sheet and photos of La Lonja 

კატეგორია:ესპანეთის შენობა-ნაგებობები
კატეგორია:მსოფლიო მემკვიდრეობის ძეგლები ესპანეთში
ლას-მედულასი

**ლას-მედულასი** () — ისტორიული ადგილი ესპანეთის ლეონის პროვინციაში, ქალაქ პონფერადის მახლობლად, რომელიც ერთ დროს რომის იმპერიის მთავარ ოქროს მაღაროს წარმოადგენდა. ლას-მედულასის კულტურული ლანდშაფტი 1997 წლიდან შესულია იუნესკოს მსოფლიო მემკვიდრეობის სიაში. 

ლას-მედულასის სანახაობრივი ლანდშაფტი და ოქროს მოპოვებითი ტექნოლოგია ახ.წ. 77 წელს აღწერილი აქვს პლინიუს უფროსს. ოქროს მოპოვებით სამუშაოებში გამოყენებული იყო ჰიდრავლიკური სისტემა, რომელიც წყლის დიდი რაოდენობის წყალობით მთის გამორეცხვას გულისხმობდა. წყალი შვიდი დიდი აკვედუკის საშუალებით მოემართებოდა ლა-კაბრერის რაიონიდან. იგივე აკვედუკები გამოიყენებოდა ოქროს შემცველი ქვიშრობების გასარეცხად. 

ეს ტერიტორია ძვ. წ. 25 წელს რომის იმპერატორმა ოქტავიანე ავგუსტუსმა დაიპყრო. დაპყრობის მთავარ მიზანს დიდი რაოდენობით ოქროს შემცველი ალუვიური დეპოზიტები წარმოადგენდა, რომლისგანაც ადგილობრივები ოქროს მოიპოვებდნენ. ოქროს მასიური წარმოება აქ ახ. წ. I საუკუნის მეორე ნახევარში დაიწყო.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Webpage of Fundación Las Médulas, with itineraries, virtual visit and practical information 
*UNESCO official website
*Photo gallery and explanation of the explotaition system  
*"Las Médulas, the Roman El Dorado".  

კატეგორია:მსოფლიო მემკვიდრეობის ძეგლები ესპანეთში
ხენერალიფე

**ხენერალიფე**  (, მომდინარეობს , Jannat al-'Arif, „არქიტექტორის ბაღი“) – XIII–XIV საუკუნეების გრანადის მმართველი ნასრიდების დინასტიის ყოფილი ქალაქგარეთა რეზიდენცია. ხენერალიფეს ბაღები მდებარეობს სერო-დელ-სოლის ბორცვზე. მასთან ახლოს მდებარეობს ციხესიმაგრე ალჰამბრა და ალბაისინის დასახლებული რაიონი, რომელტან ერთადაც 1984 წელს  შეიტანეს იუნესკოს მსოფლიო მემკვიდრეობის ძეგლების სიაში, როგორც „შუა საუკუნეების არაბული სამეფო რეზიდენციების ფასდაუდებელი მაგალითი“

## გალერეა 

ფაილი:Spain Andalusia Granada BW 2015-10-25 15-39-55.jpg|პატიო-დე-ლა-ასეკია
ფაილი:Alhambra Garden.JPG|ხარდინ-დე-ლა-სულტანა
ფაილი:GRX Generalife Sultana 7712 5.JPG|შადრვანი სულტანის ბაღში

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* ალჰამბრის და ხენერალიფეს ოფიციალური საიტი  

## სქოლიო
კატეგორია:მსოფლიო მემკვიდრეობის ძეგლები ესპანეთში
ბირკა (შვედეთი)

**ბირკა** () — შვედი ვიკინგების მსხვილი სავაჭრო ცენტრი 800-975 წლებში, რომელიც ჩრდილოელი მოციქულის, წმინდა ანსგარის "ცხოვრებასა" და ადამ ბრემენელის თხზულებებშია მოხსენებული. XIX საუკუნიდან გაიგივებულია კუნძულ ბიორკიოსთან მელარენის ტბაზე, შესულია იუნესკოს ძეგლთა სიაში. უძველესი ქალაქია თანამედროვე შვედეთის ტერიტორიაზე. სავაჭრო გზების საბოლოო პუნქტი იყო, რომელიც სკანდინავიას არაბეთის სახალიფოს აკავშირებდა. ამაზე არაბული რკინის ფულის და საქონლის არაერთი მონაპოვარიც მოწმობს. X საუკუნის ბოლოს თავისი პოლიტიკური და ეკონომიკური მნიშვნელობა სიგტუნს დაუთმო, სავარაუდოდ დიდი ხანძრის, ან სამდინარო გზების გამეჩეჩების გამო.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## ლიტერატურა 
* 2006 ენციკლოპედია ბრიტანიკა, სტატია „შვედეთი“.
* Helle, K. et al., Norsk Byhistorie, Pax forlag, ოსლო 2006, ISBN 13: 978-82-530-2882-8.
* 2006 ენციკლოპედია ბრიტანიკა. სტატია „ბირკა“.

კატეგორია:შვედეთის არქეოლოგიური ძეგლები
კატეგორია:მსოფლიო მემკვიდრეობის ძეგლები შვედეთში
კატეგორია:შვედეთის ისტორია
კატეგორია:ვიკინგები
Intensive Care (ალბომი)

***Intensive Care***  — რობი უილიამსის მეექვსე სტუდიური ალბომი. იგი გამოვიდა 2005 წლის 24 ოქტომბერს.

მიუხედავად იმისა, რომ დისკი აშშ-ში ოფიციალურად არ გამოცემულა, იგი იყიდებოდა iTunes-ის ადგილობრივ ქსელში.

წარმატება იქონიეს ალბომის სინგლებმა Tripping,  Advertising Space და  Sin Sin Sin.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## რესურსები ინტერნეტში 
*ინფორმაცია ალბომის შესახებ რობი უილიამსის ოფიციალურ გვერდზე 

## სქოლიო 
კატეგორია:2005 წლის ალბომები
კატეგორია:რობი უილიამსის ალბომები
კატეგორია:EMI Records-ის ალბომები
Rudebox

***Rudebox***  — რობი უილიამსის მეშვიდე სტუდიური ალბომი. იგი გამოვიდა 2006 წლის 23 ოქტომბერს. ალბომზე წარმოდგენილია თანამშრომლობა სხვადასხვა პროდიუსერებთან, რომელთა შორის არიან უილიამ ორბიტი, მარკ რონსონი და Pet Shop Boys]. განსაკუთრებული წარმატება იქონია ალბომის ორმა სინგლმა - Rudebox და She's Madonna.

## სიმღერების სია
## რესურსები ინტერნეტში 
*ინფორმაცია ალბომის შესახებ რობი უილიამსის ოფიციალურ გვერდზე 

## სქოლიო 
კატეგორია:2006 წლის ალბომები
კატეგორია:რობი უილიამსის ალბომები
კატეგორია:Chrysalis Records-ის ალბომები
კატეგორია:ალბომები უილიამ ორბიტის პროდიუსერობით
კატეგორია:ალბომები მარკ რონსონის პროდიუსერობით
მომოტომბო

**მომოტომბო** () — მოქმედი სტრატოვულკანი ნიკარაგუაში. სიმაღლე 1297 მ. ვულკანი გაწოლილია ტბა მანაგუას ჩრდილო-დასავლეთ სანაპიროსთან, ქალაქ ლეონიდან აღმოსავლეთით 36 კმ-ში (პირდაპირი ხაზით). მნიშვნელოვანი ამოფრქვევა დაფიქსირდა 1610 წელს.

ვულკანს გააჩნია კონუსისებრი, სიმეტრიული ფორმა. მომოტომბო წარმოადგენს ნიკარაგუის ერთ-ერთ სიმბოლოს. ხშირად ვულკანი გამოსახულია ღია ბარათებზე, ასანთის კოლოფებზე და სხვა. იგი გამოსახული იყო ასევე ნიკარაგუის გერბზე 1854 წელს. 

მომოტომბოს უკანასკნელი სეისმური აქტივობა შეიმჩნეოდა 2005 წელს. 2015 წლის 3 დეკემბერს გავრცელდა ინფორმაცია 110 წლიანი პაუზის შემდეგ ვულკანის გააქტიურების შესახებ. 2015 წლის 2 დეკემბერს მომოტომბო ამოიფრქვა. ვულკანი ისროდა ლავასა და ფერფლს. ნიკარაგუაში ვულკანის გამო განგაში გამოცხადდა.

## იხილეთ აგრეთვე 
* ნიკარაგუის ვულკანების სია

## რესურსები ინტერნეტში 
* Climbing the Momotombo Volcano 
* Momotombo on stamps 
* Images of Momotombo 

## სქოლიო
კატეგორია:ნიკარაგუის ვულკანები
Bomfunk MC's

'''Bomfunk MC's'* — ფინური ბრეიკბიტ ჯგუფი. მისი ლიდერი იყო ფინელი რეპერი B.O. Dubb. პროექტის სიმღერების პროდიუსერი იყო  ჯააკო სალოვაარა (JS16).

ჯგუფმა სახელი გაითქვა პირველი სინგლებით "Freestyler", "Uprocking Beats" და "B-Boys & Flygirls". გამოუშვა სამი სტუდიური ალბომი - *In Stereo*, *Burnin' Sneakers* და *Reverse Psychology*.

## დისკოგრაფია
**In Stereo* (1999)
**Burnin' Sneakers* (2002)
**Reverse Psychology'' (2004)

## რესურსები ინტერნეტში 
*ჯგუფის დისკოგრაფია საიტზე Discogs

კატეგორია:ფინური ელექტრონული ჯგუფები
კატეგორია:ბრეიკბიტ ჯგუფები
კატეგორია:1997 წელს ჩამოყალიბებული ჯგუფები
კატეგორია:2005 წელს დაშლილი ჯგუფები
HIM (ფინური ჯგუფი)

**HIM** — ფინური როკ ჯგუფი ჰელსინკიდან. ჩამოყალიბდა 1991 წელს ვოკალისტ ვილე ვალოს, გიტარისტ მიკო ლინდსტრომისა და ბას გიტარისტ მიკო პაანანენის მიერ. ამჟამად ჯგუფში შედიან ვალო, ლინდე, მიგე, იანე პუურტინენი (სინთეზატორი) და მიკა კარპინენი (დასარტყმელი საკრავები). 

2017 წლის ბოლოს HIM-მა ახალი წლის წინ გამართა უკანასკნელი კონცერტი და ოფიციალურად დაიშალა.

ჯგუფის ალბომი *Dark Light* RIAA-ს ოქროს ალბომის წოდებას ატარებს. ფინეთში HIM-ის ხუთ სტუდიურ დისკს პლატინის სტატუსი აქვს მინიჭებული. 

## დისკოგრაფია
;სტუდიური ალბომები
**Greatest Love Songs Vol. 666* (1997)
**Razorblade Romance* (1999)
**Deep Shadows and Brilliant Highlights* (2001)
**Love Metal* (2003)
**Dark Light* (2005)
**Venus Doom* (2007)
**Screamworks: Love in Theory and Practice* (2010)
**XX – Two Decades of Love Metal* (2012)
**Tears on Tape* (2013)

## რესურსები ინტერნეტში 
* 
*

## სქოლიო 
კატეგორია:ფინური როკ-ჯგუფები
კატეგორია:ფინური მძიმე მეტალ ჯგუფები
კატეგორია:1991 წელს ჩამოყალიბებული ჯგუფები
რიგელი

მინი|მყინვარი კლავატი (ცენტრში) და ჩრდილოეთ კლავატი (მარჯვნივ), კასკადოვანი მთების ჩრდილოეთ ნაწილი, აშშ. იქ, სადაც მყინვარები მიედინებიან რიგელზე, ჩანს ყინულვარდნილებიც
**რიგელი** ( — განივა, ურდული) — განივი კლდოვანი ჭორომი მყინვარული ხეობის ძირზე. წარმოიქმნება ხეობის ფსკერზე გაშიშვლებული მკვრივი ქანებით ან მყინვარის გაძლიერებული მოქმედების შედეგად ხეობის გაღრმავებით. 

რიგელი ისევე როგორც ვერძის შუბლი იქმნება ეგზარაციის შედეგად. ამასთან რბილი ქანები იმსხვრევა და მყინვარს გადააქვს, ხოლო შედარებით მაგარი ქანები, რჩებიან და საფეხურებს ქმნიან. რიგელი წარმოიქმნება ასევე მყინვარების შერწყმის ადგილას, სადაც ინტენსიურად აწარმოებს ფსკერის დახვნასა და ამით უფრო მეტად აღრმავებს ხეობის ძირს. 

რიგელი შეიძლება მთლიანად იყოს დაფარული ყინულით ან მასზე ამოშვერილი ნუნატაკით. ტროგული ხეობის გრძივ პროფილს გააჩნია საფეხურებისებური ფორმა, რომელიც განპირობებულია ამოწეული კლდოვანი საფეხურების მონაცვლეობით, ე. ი. რიგელით, და ასევე ჩაზნექილი მონაკვეთებით — ამოფხეკილი აუზებით. 

თუ მყინვარებმა ადგილი გადაინაცვლეს, მაშინ აუზები როგორც წესი, ემსახურებიან ტბათა აბაზანებს ან ამოვსებული არიან მდინარეთა ნატანებით, ხოლო რიგელი ამ დროს გაშიშვლებულია. ვერძის შუბლის მსგავსად რიგელი მკვეთრად ასიმეტრიულია.

მყინვარ ფედჩენკოს რიგელზე მდებარეობს მსოფლიოში ყველაზე მაღლა მდებარე მეტეოსადგური.

## სქოლიო
კატეგორია:გლაციოლოგია
კატეგორია:რელიეფის ფორმები